บรรยากาศถนนข้าวสารเป็นไปด้วยความเรียบร้อย ไร้การเล่นน้ำ
ตลอดช่วงเย็นที่ผ่านมานักท่องเที่ยวยังคงหลั่งไหลมายังถนนข้าวสาร โดยผ่านจุดคัดกรองของเจ้าหน้าที่ตำรวจ เจ้าหน้าที่เทศกิจและเจ้าหน้าที่กรุงเทพมหานคร บริเวณโดยรอบถนนข้าวสาร รวม 8 จุด ที่ห้ามนำปืนฉีดน้ำ รวมถึงอุปกรณ์เล่นน้ำเข้ามาในพื้นที่ ซึ่งจนถึงขณะนี้ยังไม่พบผู้ฝ่าฝืนเล่นน้ำสงกรานต์ ขณะที่ผู้ประกอบการร้านอาหารบนถนนข้าวสาร ยังคงเปิดให้บริการตามปกติ โดยมีนักท่องเที่ยวทั้งชาวต่างชาติและชาวไทยจับจองที่นั่งรับประทานอาหารและเครื่องดื่มแอลกอฮอร์ภายในร้าน และยิ่งดึกเท่าไหร่เสียงเพลงจากร้านยิ่งดังขึ้นพร้อมๆ กับจำนวนนักท่องเที่ยวที่ยังคงหลั่งไหลมายังถนนข้าวสารแห่งนี้